същото Споразумение ПЕ и ПК са поели ангажимент всички съществуващи или бъдещи закони, с които се предоставя по-благоприятно третиране от това по Споразумението за сътрудничество, да имат предимство пред последното. Преференциалното финансиране от страна на ПК за двамата производители на ТСВ в зоната е резултат от тези ангажименти и следва да се разглежда в този контекст.
 (677)
 Обединяването на силите на ПЕ и ПК е имало няколко цели.
 (678)
 За египетската страна, както е изразено на най-високо политическо равнище (154), целта е била да се привлекат китайски инвестиции, ноу-хау и капитал, за да се насърчи икономическото развитие на Зоната на Суецкия канал и да се създадат работни места. Съгласно документ „Дългосрочно планиране на перспективите пред Египет до 2022 г.“, публикуван от отдел „Планиране“ на Египет през ноември 2013 г., зоната SETC ще играе важна роля за модернизирането на промишлеността, спечелването на чуждестранна валута чрез износ, създаването на източници на данъчни приходи и решаването на проблема с безработицата в Египет (155).
 (679)
 За китайската страна мотивацията е била различна. От гледна точка на самите дружества Египет има известни предимства, изразяващи се в по-ниските разходи за труд и по-кратки срокове за доставка до основни пазари, като например ЕС. Освен това, както е посочено в проспекта за облигации, издаден от Jushi China през 2014 г.: пречките под формата на мерки за търговска защита са довели до увеличаване на пазарните цени на прикрития китайски износ на продукти от стъклени влакна, което има отрицателно въздействие върху извършвания от Jushi Group износ на такива продукти. ... след създаването през 2013 г. на Jushi Egyptian Glass Fiber Co., Ltd. продуктовото търсене от горепосочените три региона ще бъде посрещнато от Jushi Egypt. Горепосочените три региона няма да наложат антидъмпингови мита върху продуктите на Jushi Egyptian, като въздействието на антидъмпинговите политики върху Jushi Group ще бъде значително намалено. Принципът на предварително определяне на цените на продуктите от стъклени влакна на Jushi Egyptian за клиентите в горепосочените три региона е тарифните икономии да се споделят с клиентите, а издателят и да се ползва изцяло от икономиите от антидъмпингови мита и транспортни разходи. Действително, от 2011 г. (156) и от края на 2014 г. (157) насам вносът на РСВ (основния материал за влагане в производството на ТСВ, представляващ около 70 % от производствените им разходи) с произход от Китай е предмет на антидъмпингови и изравнителни мита в ЕС, а ЕС е един от посочените в проспекта „три региона“.
 (680)
 От гледна точка на ПК съгласно 13-ия петгодишен план на МТ за развитието на външната търговия една от основните задачи по този план е да се засили търговското сътрудничество с държавите по инициативата „Един пояс, един път“, за да се насърчи и разшири износът, наред с другото, на високотехнологични продукти, като например ТСВ. В плана се посочва следното: Стабилизиране на износа на основани на сравнителни предимства продукти, като например трудоемки продукти, за гореспоменатите държави, възползване от възможностите за изграждане на инфраструктура за тези държави и насърчаване на износа на големи комплекти оборудване, технологии, стандарти и услуги. Адаптиране към тенденцията за преобразуване и